— Дзейнічае. Сістэма будаўнічых зберажэнняў складаецца з двух этапаў: назапашвальнага і крэдытнага. Укладчык сам выбірае тэрміны назапашвання (3, 5, 7 гадоў) і вызначае суму, якую мае намер укласці ў будаўніцтва або пакупку жылля. Як мінімум, гэта 25 працэнтаў ад кошту жылля. Для забеспячэння назапашвання адкрываецца дэпазіт – жыллёва-назапашвальны. Ён прадугледжвае налічэнне працэнтаў па ўкладу па стаўцы рэфінансавання Нацбанка са штомесячнай капіталізацыяй.